b"\n_START_ARTICLE_\nIgualtat de g\xc3\xa8nere\n_START_PARAGRAPH_\nLa igualtat de g\xc3\xa8nere, tamb\xc3\xa9 coneguda com a igualtat de sexes, implica que els homes i les dones han de rebre el mateix tractament, llevat que hi hagi una ra\xc3\xb3 biol\xc3\xb2gica per a un tractament diferent. Aquest concepte \xc3\xa9s clau en la Declaraci\xc3\xb3 Universal dels Drets Humans de les Nacions Unides, en els que l'objectiu final \xc3\xa9s proporcionar a la igualtat legal i la igualtat social, especialment en les activitats democr\xc3\xa0tiques i assegurar la igualtat de remuneraci\xc3\xb3 per igual treball. El principi d'igualtat i de no-discriminaci\xc3\xb3 per ra\xc3\xb3 de sexe \xc3\xa9s una obligaci\xc3\xb3 de dret internacional general, que vincula totes les nacions, i, at\xc3\xa8s el seu car\xc3\xa0cter principal, s\xe2\x80\x99estableix sempre com un principi que ha d\xe2\x80\x99inspirar la resta dels drets fonamentals.\n_START_SECTION_\nEstat espanyol\n_START_PARAGRAPH_\nEn el marc intern, tant la Constituci\xc3\xb3 espanyola de 1978 (articles 14 i 9.2) com l'Estatut d\xe2\x80\x99Autonomia de Catalunya de 1979 (article 8), proclamen el principi d\xe2\x80\x99igualtat i no-discriminaci\xc3\xb3 i insten els poders p\xc3\xbablics a promoure les condicions_NEWLINE_perqu\xc3\xa8 la llibertat i la igualtat seguin reals i efectives, i remou els obstacles que n\xe2\x80\x99impedeixen o en dificulten la plenitud, facilitant la participaci\xc3\xb3 de tots els ciutadans i ciutadanes en la vida pol\xc3\xadtica, econ\xc3\xb2mica, cultural i social."